Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi Pievienotās vērtības nodokļa likumā**

 **(Nr.1055/Lp12)**

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi****(16)** | **Ministru kabineta atzinums** | **Komisijas atzinums** |
|  | Izdarīt Pievienotās vērtības nodokļa likumā (Latvijas Vēstnesis, 2012, 197. nr.; 2013, 27., 194., 232., 237. nr.; 2014, 123. nr.; 2015, 42., 248., 251. nr.; 2016, 120., 241. nr.; 2017, 90., 156. nr.) šādus grozījumus: |  |  |  |  |
| **41. pants. Piemērojamās nodokļa likmes**(1) Ar nodokli apliekamiem darījumiem piemēro:1) nodokļa standartlikmi 21 procenta apmērā (turpmāk — nodokļa standartlikme), ja šajā likumā nav noteikts citādi;2) nodokļa samazināto likmi 12 procentu apmērā (turpmāk — nodokļa samazinātā likme) saskaņā ar šā likuma 42.pantu;3) nodokļa likmi 0 procentu apmērā saskaņā ar šā likuma 43., 44., 45., 46., 47., 48., 49. un 50.pantu. | 1. Izteikt 41. panta pirmās daļas 2. punktu šādā redakcijā:"2) nodokļa samazināto likmi 5 vai 12 procentu apmērā saskaņā ar šā likuma 42. pantu;". | **1****2** | **Deputāts I.Dālderis**Izslēgt likumprojekta 1. pantu.**Juridiskais birojs**Ierosinām izteikt likumprojekta 1. pantu šādā redakcijā:“1. Izteikt 41. panta pirmās daļas 2.punktu šādā redakcijā:“2) nodokļa samazināto likmi saskaņā ar šā likuma 42. pantu: a) 12 procentu apmērā; b) 5 procentu apmērā.”. |  |  |
| **42.pants. Nodokļa samazinātās likmes piemērošana**(1) Nodokļa samazināto likmi piemēro šādu medikamentu piegādei:1) medikamentiem, kuri ir reģistrēti saskaņā ar Eiropas Zāļu novērtēšanas aģentūras centralizēto zāļu reģistrācijas procedūru;2) medikamentiem, kuri ir iekļauti Latvijas Republikā reģistrēto zāļu sarakstā;3) medikamentiem, kuriem ir izdota attiecīgā Zāļu valsts aģentūras atļauja;4) medikamentiem, kuru reģistrācija nav nepieciešama saskaņā ar normatīvajiem aktiem farmācijas jomā.(2) Nodokļa samazināto likmi piemēro medicīnisko ierīču (arī to komplektējošo daļu, rezerves daļu un piederumu) piegādei, ja tās laistas apgrozībā normatīvajos aktos par medicīnisko ierīču reģistrāciju noteiktajā kārtībā un tās parasti izmanto organisma funkcijas traucējumu ārstniecībā vai atvieglošanā, kā arī paredzētas tikai personu ar organisma funkcijas traucējumiem individuālai lietošanai.(3) Nodokļa samazināto likmi piemēro šādu zīdaiņiem paredzēto specializēto pārtikas produktu piegādēm, ja produkta marķējumā ir norādīts, ka produkts paredzēts zīdaiņu uzturam un tam ir pievienots produkta nekaitīgumu apliecinošs dokuments:1) pienam un tā produktiem;2) sausiem un šķidriem piena maisījumiem un šo maisījumu produktiem;3) sojas produktiem, sausiem un šķidriem sojas maisījumiem;4) augļu, ogu un dārzeņu sulām, biezsulām un biezeņiem;5) speciāli viegli asimilējamiem gaļas produktiem un homogenizētiem jauktiem pārtikas produktiem;6) dzērieniem zīdaiņu uzturam — ar tēju atšķaidītām sulām, speciāli sagatavotām zīdaiņu tējām, zīdaiņu vecumam adaptētam ūdenim (negāzētam) speciālā fasējumā;7) ārstnieciski diētiskiem enterālās barošanas produktiem;8) aminoskābju maisījumiem;9) olbaltumvielu hidrolizātiem;10) maisījumiem ar zemu laktozes saturu vai bez tās;11) bezglutēna produktiem zīdaiņiem, kuri slimo ar celiakiju;12) bezglutēna produktiem zīdaiņiem, kuri slimo ar fenilketonūriju;13) speciāliem produktiem zīdaiņiem, kuriem ir iedzimta metabolisma patoloģija;14) maisījumiem ar pazeminātu vai paaugstinātu olbaltumvielu saturu un produktiem, kuri nesatur olbaltumvielas (piemēram, mākslīgais sāgo, milti, makaroni, maize, cepumi, putraimi, sausās pārslas);15) produktiem un maisījumiem ar pazeminātu vai paaugstinātu tauku saturu;16) produktiem un maisījumiem ar pazeminātu vai paaugstinātu ogļhidrātu saturu.(4) Nodokļa samazināto likmi piemēro pasažieru un to bagāžas regulāro pārvadājumu pakalpojumiem iekšzemē.(5) Nodokļa samazināto likmi piemēro iespieddarba vai elektroniska izdevuma formā izdotai mācību literatūras un oriģinālliteratūras (literāru darbu — daiļliteratūrā, bērnu literatūrā, zinātniskajā un populārzinātniskajā literatūrā, uzziņu literatūrā, reliģiskā literatūrā, memuārliteratūrā — un to tulkojumu) piegādei, izņemot minētās literatūras piegādi tiešsaistes režīmā vai to lejupielādējot.(6) Atzinumu par izdevuma atbilstību mācību literatūras statusam, kā arī par oriģinālliteratūras izdevumu atbilstību šā panta piektajai daļai pēc Valsts ieņēmumu dienesta pieprasījuma sniedz Latvijas Nacionālā bibliotēka.(7) Nodokļa samazināto likmi piemēro tādu iespieddarba vai elektroniska izdevuma formā izdotu avīžu, žurnālu, biļetenu un citu periodisko izdevumu piegādei (izņemot minēto periodisko izdevumu piegādi tiešsaistes režīmā vai tos lejupielādējot), kuri iznāk ne retāk kā reizi trijos mēnešos un kuru vienreizējā tirāža pārsniedz 100 eksemplāru, kā arī to abonentmaksai.(8) Šā panta septītā daļa nav piemērojama erotiska un pornogrāfiska rakstura izdevumiem, kā arī tādiem izdevumiem, kuru saturiskā ievirze un uzdevums ir reklāmas vai komercsludinājumu publicēšana.(9) Nodokļa samazināto likmi piemēro arī šā panta septītajā daļā noteikto žurnālu pielikumiem kompaktdiska formā, kas tiek pievienoti žurnāliem bez papildu maksas un ir žurnālu neatņemama sastāvdaļa, ja kompaktdiskā ievietotā informācija papildina žurnālos sniegto informāciju.(10) Nodokļa samazināto likmi piemēro izmitināšanas pakalpojumiem tūristu mītnēs.(11) Nodokļa samazināto likmi piemēro šāda koksnes kurināmā piegādēm, ja tā faktiskais patērētājs ir iedzīvotājs, kas pērk un patērē koksnes kurināmo mājsaimniecības vajadzībām:1) malkai apaļkoku, pagaļu, zaru, žagaru saišķu vai tamlīdzīgā veidā;2) koksnes šķeldām vai skaidām;3) zāģskaidām un koksnes atlikumiem;4) zāģskaidu un koksnes atlikumiem aglomerētu vai neaglomerētu brikešu, granulu vai tamlīdzīgā veidā.(12) Nodokļa samazināto likmi piemēro siltumenerģijas piegādei, ja tās faktiskais patērētājs ir iedzīvotājs, kas pērk un patērē siltumenerģiju mājsaimniecības vajadzībām.(13) Ja fiziskā persona pērk un patērē siltumenerģiju un koksnes kurināmo saimnieciskās darbības, arī savas profesionālās darbības, vajadzībām, tā paziņo par siltumenerģijas un koksnes kurināmā lietošanas mērķi piegādātājam vai personai, kas nodrošina dzīvojamās mājas pārvaldīšanu.(14) Dzīvokļu pārvaldes, namu pārvaldes, namīpašnieki un citas personas, kuras atbilstoši noslēgtajam līgumam no iedzīvotājiem saņem maksu par šā panta vienpadsmitajā un divpadsmitajā daļā piegādātajām precēm kopā ar nodokli un pilnā apmērā to pārskaita reģistrētiem nodokļa maksātājiem, kas piegādājuši šīs preces vai snieguši šos pakalpojumus, izrakstot nodokļa rēķinus iedzīvotājiem, piemēro nodokļa samazināto likmi. | 2.  42. pantā:aizstāt pirmajā, otrajā, trešajā, ceturtajā, piektajā, septītajā, devītajā, desmitajā, vienpadsmitajā, divpadsmitajā un četrpadsmitajā daļā vārdus "nodokļa samazināto likmi" ar vārdiem un skaitli "nodokļa samazināto likmi 12 procentu apmērā"; | **3** | **Deputāts I.Dālderis**Izslēgt likumprojekta 2. pantu. |  |  |
| (15) Nodokļa samazināto likmi piemēro arī to šajā pantā minēto preču importam, kurām piemērojama samazinātā likme, un šo preču iegādēm Eiropas Savienības teritorijā. | izslēgt piecpadsmito daļu; |  |  |  |  |
|  | papildināt pantu ar sešpadsmito daļu šādā redakcijā:"(16) Nodokļa samazināto likmi 5 procentu apmērā piemēro tādu pārtikas produktu piegādēm, kas ir šā likuma pielikumā minētie svaigie augļi, ogas un dārzeņi, tostarp mazgāti, mizoti, lobīti, griezti un fasēti, bet nav apstrādāti termiski vai kā citādi (piemēram, saldēti, sālīti, kaltēti)." | **4** | **Frakcija “No sirds Latvijai”**Papildināt likumprojekta 42.pantu 16.daļu ar jaunu teikumu šādā redakcijā:“Nodokļa samazināto likmi piemēro arī pienam, krējumam, paniņām, rūgušpienam, kefīram un citiem fermentētiem vai skābpiena produktiem, nearomatizētiem, bez augļiem, riekstiem un kakao, kuros nav cukura un citu saldinātāju piedevu, sviestam un maizei.” |  |  |
|  |  | **5** | **Frakcija “No sirds Latvijai”**Papildināt likumprojekta 2.pantu, ar jaunu 42.panta 17.daļu šādā redakcijā:“(16) Nodokļa samazināto likmi piemēro ēdināšanas pakalpojumiem, izņemot alkoholiskos dzērienus.” |  |  |
|  |  | **6** | **Deputāte J.Stepaņenko**Papildināt likumprojektu ar jaunu pantu šādā redakcijā:“Papildināt likuma 42. pantu ar jaunu daļu šādā redakcijā:“Nodokļa samazināto likmi 12 procentu apmērā piemēro maizei, svaigai gaļai un zivīm, pienam un sviestam.””. |  |  |
|  |  | **7** | **Deputāts V.Orlovs**Papildināt likumprojektu ar jaunu pantu šādā redakcijā:“Papildināt likuma 42.pantu ar jaunu daļu šādā redakcijā:“Nodokļa samazināto likmi 5 procentu apmērā piemēro tādām kompensējamām zālēm, kas ir iekļautas valsts Kompensējamo zāļu sarakstā.””. |  |  |
|  | 3. Papildināt likumu ar 42.1 pantu šādā redakcijā:"**42.1pants. Nodokļa samazinātās likmes piemērošana preču importam un preču iegādēm Eiropas Savienības teritorijā**Nodokļa samazināto likmi piemēro arī to šā likuma 42. pantā minēto preču importam, kurām piemērojama nodokļa samazinātā likme, un šo preču iegādēm Eiropas Savienības teritorijā." | **8** | **Deputāts I.Dālderis**Izslēgt likumprojekta 3. pantu. |  |  |
| **84. pants. Vispārīgie noteikumi nodokļa maksāšanai un to personu noteikšanai, kuras maksā nodokli**(1) Nodokli valsts budžetā maksā ikviens nodokļa maksātājs, kas ir reģistrēts vai kam saskaņā ar šo likumu jābūt reģistrētam Valsts ieņēmumu dienesta pievienotās vērtības nodokļa maksātāju reģistrā un kas veic apliekamus darījumus, kuriem iekšzemē piemēro nodokli, ja šajā likumā nav noteikts citādi. |  | **9** | **Frakcija “No sirds Latvijai”**Papildināt likuma 84.panta pirmo daļu ar otro teikumu šādā redakcijā:“Nodokli par saņemtajiem pakalpojumiem un precēm maksā pakalpojumu vai preču saņēmējs, ja šajā likumā nav noteikts citādi.” |  |  |
| **Pārejas noteikumi** | 4. Papildināt pārejas noteikumus ar 30. punktu šādā redakcijā: "30. Grozījumi šā likuma 41. panta pirmās daļas 2. punktā un 42. pantā un grozījumi, kas papildina šo likumu ar pielikumu, attiecībā uz nodokļa samazinātās likmes 5 procentu apmērā ieviešanu svaigiem augļiem, ogām un dārzeņiem ir spēkā līdz 2020. gada 31. decembrim." | **10****11****12** | **Deputāts I.Dālderis**Izslēgt likumprojekta 4. pantu.**Deputāts V.Orlovs**Izteikt likumprojekta 4.pantu šādā redakcijā:“30. Grozījumi šā likuma 41.panta 41.panta pirmās daļas 2.punktā un 42.pantā un grozījumi, kas papildina šo likumu ar pielikumu, attiecībā uz nodokļa samazinātās likmes 5 procentu apmērā ieviešanu svaigiem augļiem, ogām, dārzeņiem un kompensējamām zālēm ir spēkā līdz 2020.gada 31.decembrim.”.**Juridiskais birojs**Ierosinām izteikt likumprojekta 4. pantā ietverto pārejas noteikumu 30. punktu šādā redakcijā: “30. Šā likuma 41. panta pirmās daļas 2. punkta “b” apakšpunkts, 42. panta sešpadsmitā daļa un šā likuma pielikums ir spēkā līdz 2020. gada 31. decembrim.”. |  |  |
|  |  | **13** | **Frakcija “No sirds Latvijai”**Papildināt likuma Pārejas noteikumus ar 30.punktu šādā redakcijā:“30. Likuma 84.panta pirmās daļas otrais teikums stājas spēkā no 2018.gada 1.jūlija. Ministru kabinets līdz 2018.gada 1.aprīlim izstrādā grozījumus pievienotās vērtības nodokļa normatīvajā regulējumā, paredzot apgriezto jeb reverso nodokļa maksāšanas kārtību pamatā par visām precēm un pakalpojumiem un iesniedz saskaņošanai Eiropas Komisijā un Saeimā.” |  |  |
|  |  | **14** | **Frakcija “No sirds Latvijai”**Papildināt likuma pārejas noteikumus ar jaunu 31.punktu šādā redakcijā:“31. Piemērojot šā likuma 59. panta pirmo daļu saistībā ar pāreju no 2018. gada 1.janvāra no gada apgrozījuma sliekšņa, līdz kuram iekšzemes pievienotās vērtības nodokļa maksātājam atļauts nereģistrēties Valsts ieņēmumu dienesta pievienotās vērtības nodokļa maksātāju reģistrā, proti, no 50 000 euro uz 40 000 euro, ar nodokli apliekamo preču piegāžu un sniegto pakalpojumu kopējās vērtības iepriekšējo divpadsmit mēnešu periodā noteikšanai gadījumos, kad šai aprēķinā tiek summēta 2017. un 2018.gadā veikto darījumu vērtība, ar nodokli apliekamo darījumu vērtības mēneša slieksnis par 2017. gada mēnešiem ir 4167 euro, bet 2018. gadā atlikušajiem mēnešiem - 3333 euro.” |  |  |
|  | 5. Papildināt likumu ar pielikumu šādā redakcijā:"Pievienotās vērtības nodokļa likuma pielikums **Augļi, ogas un dārzeņi, kuriem piemēro nodokļa samazināto likmi 5 procentu apmērā**1. Aronijas2. Avenes3. Āboli4. Brūklenes5. Bumbieri6. Burkāni7. Cidonijas8. Citronliānas ogas9. Cukurkukurūza10. Dārza salāti (galviņsalāti) un cigoriņi (tai skaitā lapu cigoriņi)11. Dzērvenes (tai skaitā lielogu dzērvenes)12. Ērkšķogas13. Fenhelis14. Galda bietes15. Galda rāceņi16. Galviņkāposti, lapu kāposti, brokoļi, ziedkāposti un tamlīdzīgi pārtikas kāpostaugi17. Garšaugi (tai skaitā dilles, lapu pētersīļi, baziliks, koriandrs (kinza), piparmētras u. tml.)18. Gurķi19. Irbenes ogas20. Jāņogas21. Kabači (tai skaitā cukini)22. Kartupeļi23. Kazenes24. Kazeņavenes25. Kāļi26. Kolrābji27. Korintes28. Krūmmellenes29. Ķiploki30. Ķiploku loki31. Ķirbji32. Ķirši33. Lācenes34. Mangoldi35. Mārrutki36. Mellenes37. Melnie rutki38. Meža zemenes39. Pastinaki40. Patisoni41. Pētersīļu saknes42. Pīlādžu ogas43. Plūmes44. Plūškoka ogas45. Pupas46. Pupiņas47. Puravi48. Rabarberi49. Redīsi | **15** | **Deputāts I.Dālderis**Izslēgt likumprojekta 5. pantu. |  |  |
|  | 50. Salātu dārzeņi (tai skaitā romiešu salāti, ozollapu salāti, rukola, endīvijas, mizuna) | **16** | **Deputāts A.Krauze**Izteikt Pievienotās vērtības nodokļa likuma pielikuma “Augļi, ogas un dārzeņi, kuriem piemēro nodokļa samazināto likmi 5 procentu apmērā” 50.punktu sekojoši**:** “50. Salātu dārzeņi (tai skaitā romiešu salāti, ozollapu salāti, rukola, endīvijas, mizuna, **dīgsti, mikrozaļumi un mikrosalāti.)”** |  |  |
|  | 51. Sausserža ogas52. Selerijas (sakņu, kātu, lapu)53. Sīpoli un šalotes54. Sīpolloki55. Skābenes56. Smiltsērkšķu ogas57. Sparģeļi58. Spināti59. Tomāti60. Topinambūri61. Turnepši62. Upenes63. Zemenes64. Zirņi" |  |  |  |  |
|  | Likums stājas spēkā 2018. gada 1. janvārī. |  |  |  |  |